<<สถานรักษาสุดลึกลับ>>

     ห้างสยามสแควร์ วัน ชั้น 4 ครับ

<<โปรเฟสเซอร์ กล่าวเปิดโปรเจ็ค>>

     GB  ได้ฤกษ์งามยามดี เข้าเมืองกันอีกแล้ว มาตามเสียงลือเสียงเล่าอ้าง ที่เชียร์กันมาหนาหูว่า ควรมายู้ฮู้กับบิงซูของที่นี่ คิวยาวพอสมควรในตอนแรก แต่เราเดินเฉียดไปแรดร้านอื่นๆก่อนก็ได้ ไม่เป็นไร 555+ กลับมาอีกทีโล่งเชียว ร้านดูสวยงามตระการตาดี มีเพลงเกาหลีเปิดคลอ เร้าอารมณ์ ให้อยากกอดเสาไฟถ่ายรูปสักแชะ2แชะ  555+ ร้านอิมพอร์ตสาขามาจากเกาหลีโดยตรง แบรนด์โลโก้เหมือนกันเด๊ะๆ แถมมีบาริสต้า “ออปป้า” (พี่ชาย) และ”อนนี่” (พี่สาว) ชาวเกาหลีแท้ มาคอยดูแลอยู่ด้วย  ร้านเน้นบริการตนเองตามสเต็ปสำหรับที่นี่ ตั้งแต่จ่ายตังค์ เอาตัวสั่นเรียกคิวเร้าใจ ไปนั่งลูบไล้รอทาน และการเก็บกวาดโต๊ะ ที่ดูจะเลอะๆเต็มๆไงไม่รู้ กะว่าจะเก็บเองอยู่แล้ว 555+ เมนูเชิดชูของหวานประเภทน้ำแข็งไสเป็นแกนนำเลยครับ แถมเลือกได้ว่าอยากจะเย็นยะเยือกแบบถ้วยเล็กหรือใหญ่ หลากหลายรสชาติกันไป ตั้งแต่ Bean powder, Strawberry yoghurt, Mango yoghurt, Caramel banana และ Green tea เป็นต้น อีกทั้งยังมี Melon, Mango cheese, Oreo และ White grape Pineapple ครับ เครื่องดื่มมีทั้ง Punch, Smoothie, ชา และกาแฟให้ได้เลือกทานกันพองามตา ซึ่งดูจากราคาก็พาเราหนาวโดยยังไม่เริ่มทานบิงซูเลย 555+ เจ้าเครื่องสั่นทำงานแล้ว ไปรับตัวมาทดลองเลยกว่า ลุยๆๆ...

<<สิ่งทดลอง อันทรหด>>

     - Mango Yogurt Bingsoo (220 บาท ใช้โปร ลูกค้าทรูลด 10% เหลือ 198 บาท จ๊ะ ) ????????: น้องน้ำแข็งไสภูเขาสีเหลืองพราวแสง ตัดกับถ้วยใหญ่สีดำ มะม่วงสีเหลืองชิ้นขนาพอดีคำโปะมารอบๆ น้องน้ำแข็งไส ราดน้ำเชื่อมสีเหลืองอ๋อย และ ปิดด้วยช็อกโกแลตป้ายร้านสีน้ำตาล แต่มันแค่ดูน่าทาน.... เท่านั้น

<<ประเมินผลงานที่สร้างสรรค์>>

     >รสชาติ – 2/5 : เราผิดหวังเอามากๆ น้ำแข็งไส ไม่ละเอียด นุ่ม ละมุนลิ้นอย่างที่เราตั้งใจ แข็งและจับเป็นก้อนๆ บางเสเต็ป จากการแอบเห็นน้อง เอาน้ำแข็งไส ที่ไสๆมารวมๆไว้ในตู้เก็บไว้ออกมาจัดถ้วย ก็พอเข้าใจเลยว่า ไม่ได้ไสใส่ถ้วยต่อถ้วย แถมรสชาติยังจืดชืด ไม่หอมหรือหวานแต่อย่างใดเลย มะม่วงก็สุกเกินไป ออกเละ แต่ไม่หวานและหอมเช่นกัน น้ำเชื่อมออกหวานนิดๆ ไม่สามารถโอบอุ้มรสชาติของทั้งถ้วยได้ รู้สึกว่ายังไม่โดนเลย ทานไม่หมด ด้วยความเคารพ โดยรวม วัตถุดิบและรสสัมผัสดีพอใช้ได้ ความสดใหม่และสะอาดดี ความหอมและความเข้มข้นเฉยๆ หน้าตาและสีสันน่าทานดีพอใช้ได้ครับ

     >ราคา – 2/5  : เป็นญาติห่างๆ โทรหากันบ้างก็พอ เป็นน้ำแข็งไสรสชาติจืดๆ ที่แพงที่สุดที่เคยทานมา คุณภาพจัดว่าอยู่ในเกณฑ์ธรรมดาๆ ด้วยมาตรฐานของหวานประเภทนี้ ยังอยู่ติดค่าล่างด้วยซ้ำ เพราะปริมาณผลไม้ที่ได้รับ เทียบไม่ได้กับอีกร้านที่ยัดมาให้อีก 1 ถ้วยเต็มๆ แถมน้ำบริการฟรีสักแก้ว...ก็ยังไม่มี ซึ่งน้อง GB ก็คิดน้า
 
     >บรรยากาศ – 4/5 : ร้านตกแต่งได้สวยดีเลยครับ สัญลักษณ์ หิมะแพรวพราวอยู่บนท้องฟ้าอันมืดมิด และทีมสไตล์นิวยอร์ค ที่มีเสาไฟสีดำ พร้อมภาพการฟฟิคติดเป็นวอลล์เปเปอร์เพิ่มบรรยากาศ มีมุมให้ได้ถ่ายรูปนิดๆหน่อย แต่แสงภายในร้านถ่ายภาพได้ค่อนข้างยากพอสมควรครับ เพราะร้านแสงจะออกดาร์ค หม่นๆนิดๆ มีโต๊ะให้ได้ทานกันเยอะเลย เกือบๆ 30 โต๊ะครับ โต๊ะ-เก้าอี้เป็นไม้ นั่งทานพอได้ มีทั้งแบบทรงสูงและแบบนั่งมีพนักพิง Free wifi ตามสมัยนิยม ความสะอาดสะอ้านและเป็นระเบียบพอใช้ได้ครับ

     >บริการ – 3/5 : น้องๆดูจะมุ่งมั่นกับการขายกันมากๆ ดูหน้านิ่งๆไม่ค่อยยิ้มแย้มแจ่มใสเท่าใด พูดจาสุภาพดี ให้คำแนะนำพอประมาณ การตระเตรียมจัดว่าช้าพอสมควร ตอนเราไป แม้คิวมีไม่มากนัก แต่ก็ใช้เวลามากเอาเรื่อง สถานที่จอดรถ รถไฟฟ้าดีกว่าไหม ลูก
 
<<บทสรุปการทดลอง >>

     ได้สัตว์ประหลาดเย็นๆ แต่อ่อน...หวาน มากๆจ๊ะ

--------------------------------------------------------------------
     “ รีวิวทุกฉบับ ไม่เหมาะสำหรับเจ้าของร้านใจแคบ หลงใหล หมกมุ่น และผู้ที่ไม่รู้จักผิดชอบชั่วดีของตนเอง โปรดอย่าทำตัวโลกแคบ ควรหัดเปิดหูเปิดตาเปิดกะลาเปิดใจกันบ้าง เพื่อการปรับปรุงในทุกๆด้าน ลูกค้าคือพระเจ้า พระเจ้ามีดี มีงี่เง่าบ้าง มันเป็นเรื่องปกติ แต่...พระเจ้าเอาตังมาให้คุณใช้ ไม่ได้ขอทานฟรีนะครับ ”

Just enjoy it…!!!  Flamboyant and frank review by GB.

